במקור, האירוע היה אמור להיערך בקנזס סיטי, מיזורי ב-14 ביוני 2020. לעומת זאת, באקלאש לא הוכרז באופן רשמי עד ל-10 במאי במהלך פרסומת אשר שודרה באירוע כסף בבנק; הפרסומת לא כללה כל אזכור לעיר או לאולם שבו ייערך האירוע, אך אישרה את מועד קיום האירוע - 14 ביוני. באקלאש היה אירוע השלם וצפה הראשון של ה-WWE שהוכרז באופן רשמי לאחר תחילתה של מגפת הקורונה אשר השפיעה על הארגון מאז אמצע חודש מרץ. המגפה הכריחה את הארגון להעביר את אירועיו ל-WWE Performance Center באורלנדו, פלורידה למתכונת שבה אין קהל ששילם כרטיס, אף על פי שבתחילת חודש מאי, ארגון ה-WWE החל להשתמש במתאבקיו ובמתאבקי הפיתוח שלו כקהל.